《寄题陈非潜达观堂》
宋代·林希逸

诎信时也古犹今，耐事閒居且醉吟。看破人间须具眼，驰求身外枉萦心。

乐常在我穷何有，名欲为宾见未深。闻说君如濠上老，会当握手论升沉。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。